Świat muzyki elektronicznyj zno mocka takich historii, kiej artyści abo producynci muzyczni medytujom, coby sie spichnyć i nagrać, chocioż jedyn konsek razym.
W 2002 roku spichli sie Sascha Ring, kiery sie mianuje tyż Apparat z duetym Modeselektor, łonaczonego bez Sebastiana Szarego i Gernota Bronserta. Z tego urodziło sie berliński trio, kiere łobrało se miano Moderat i w niycołki rok niyskorzyj puściło EPka Auf Kosten Der Gesundheit, kiero sie trzimo surowego klimatu glitchowego. Chocioż wydawnictwo trefiło sie z gryfnym przyjyńcim łod tych krytyków i publiczności, słuch po Moderacie stracił sie na cołki 6 lot.
W roku 2009 pokozali sie zać nazod ale teroz lepij z longplayem, kiery sie mianuje Moderat. Niykierzy godajom, że skisz tego łoni sie stracili łoroz z biny, były haje ło to jak to wszyjstko powinno sie dzioć u nich w kapeli. Jak sie łokozało, wszyjstko we albumie trzimo sie całości, chocioć razym wziyni sie za lżyjsze brzmiyni, kiere sie kojarzy ze binom ambientowom. Płyta wsparły dwie EPki – Rusty Nails i Seamonkey, na kierych znodły sie remiksy tytułowych utworów. Tym razym, ci kierzy jich słuchali i jim przoli doczkali sie wiynkszego granio, kiere jeszcze latoś wybrało sie w rajza po Europie.
Za swoji wystympy dostali wyróżniyni bez tych, kierzy czytajom Resident Advisor w kategorii Najlepszy Występ Roku (w 2009 dostali piyrwsze miyjsce, na bezrok siódme miyjsce). W siyrpiniu 2013 roku bydzie drugi longplay Moderatu, kiery terozki sie mianuje – Moderat II.
szl_Latn szl_Latn szl_Latn szl_Latn